**Diogelu Plant ac Oedolion mewn Perygl: Nodyn Cyfarwyddyd 7**

**Cysylltiadau ag Atal**

1. Mae dyletswydd statudol ar Brifysgol Caerdydd i egluro’r camau y byddwn yn eu cymryd yn unol â’r darpariaethau yn Neddf Gwrthderfysgaeth 2015, fel y maent yn berthnasol i ddarparwyr addysg uwch.

2. Mae annog terfysgaeth a/neu geisio cefnogaeth ar gyfer corff gwaharddedig yn drosedd. Mae ein Polisi Atal yn egluro ein hymagwedd at elfennau a darpariaethau penodol y Ddeddf fel y maent yn berthnasol i ddarparwyr addysg uwch, yn ogystal â'n hymagwedd fwy cyffredinol at faterion yn ymwneud â'r perygl i'n staff a'n myfyrwyr mewn perthynas ag aflonyddu neu radicaleiddio o unrhyw ffynhonnell, a mesurau perthnasol sy'n galluogi ein myfyrwyr i ddysgu mewn amgylcheddau diogel sy'n eu hysgogi'n ddeallusol.

3. Yn unol â'r arweiniad statudol i ddarparwyr addysg uwch rydym hefyd wedi sefydlu cofrestr risg a chynllun gweithredu a adolygir yn rheolaidd ac sy'n agored i'w monitro a'u gorfodi fel y nodir yn y Ddeddf. Mae'r polisi hwn yn berthnasol i'r holl staff, myfyrwyr, ymwelwyr ag adeiladau'r Brifysgol a'r rheini sy'n cynnal busnes ar ran y Brifysgol.

4. Mae’r Polisi Atal yn nodi’r camau y mae’r Brifysgol wedi’u rhoi ar waith yn unol â darpariaethau Deddf Gwrthderfysgaeth 2015 fel y maent yn berthnasol i ddarparwyr addysg uwch: <https://www.cardiff.ac.uk/public-information/policies-and-procedures/prevent-policy>

5. Bydd Gweithgor Atal yn cynnal asesiad risg o gyfryngau a dulliau radicaleiddio posibl ym mhob rhan o ystad y Brifysgol ac yn llunio cynllun gweithredu i gefnogi camau ataliol, i’w rannu â phob adran. Caiff aelodau priodol o staff hyfforddiant ymwybyddiaeth er mwyn gallu ymgymryd â’u dyletswydd Atal. Mae hyn yn gysylltiedig â’r polisi diogelu a’r broses ar gyfer nodi pobl y mae perygl posibl y cânt eu denu gan derfysgaeth.

6. Bydd y Cyfarwyddwr Cefnogi a Lles Myfyrwyr yn gweithredu fel pwynt cyswllt unigol ar gyfer pryderon sy’n ymwneud â radicaleiddio. Dylid rhoi gwybod i’r Cyfarwyddwr Cefnogi a Lles Myfyrwyr am unrhyw bryderon yn unol â’r gweithdrefnau adrodd yn *Supporting Compliance and Practice Guidance Note 1; Reporting Concerns* sy’n rhan o’r Polisi Diogelu Plant ac Oedolion sydd mewn Perygl.